Publication: Magyar Közlöny
Issue: MK-2001-124 (Year: 2001, Number: 124)
Era: 1990-2004
Section: működési rendjéről szóló 217/1998. (XII. 30.) Korm. rendeletben foglalt összes korrekciót, így például
Paragraph Index: 151

3. Az űrlap adatai: — Bizonylat sorszáma: A Fejezet által az ÁHH-hoz benyújtott űrlapok éven belüli folyamatos sorszámozására szolgál. — Összes oldal: Amennyiben az előrehozások feltüntetésére a lapon található sorok száma nem elegendő, a lapok számát kell feltüntetni. — Oldalszám: Amennyiben az előrehozások feltüntetésére a lapon található sorok száma nem elegendő, az adott lap sorszámát kell feltüntetni a lapon. — Fejezet száma, neve: A Magyar Köztársaság tárgyévi költségvetéséről szóló törvényben (a továbbiakban: költségvetési törvény) található fejezetszám és megnevezés. — Sorszám: A három pozíció az engedélyezett eltéréssel érintett kincstári ügyfelek sorszámozására szolgál. — Költségvetési szerv, fejezeti kezelésű előirányzat megnevezése: A 32 pozícióban a kincstári költségvetéssel rendelkező (önálló vagy részben önállóan gazdálkodó) számlatulajdonos, fejezeti kezelésű előirányzatok címbe beépült volt alapok esetében a költségvetési törvénynek megfelelő elnevezés szerepel. — Államháztartási egyedi azonosító szám: Az államháztartási egyedi azonosító szám alkalmazásáról szóló 3/1997. (II. 7.) PM rendelet alapján a pénzügyminiszter által adott azonosító szám. — Előirányzat-felhasználási keretszámla száma: 24 pozícióban a kincstári ügyfél előirányzat-felhasználási keretszámlájának (fejezeti kezelésű előirányzatok címbe beépült volt alapok esetében az alszámla száma) számát tartalmazza. — Az űrlapon a 12 hónapnak megfelelő oszlopba az időarányos havi ütemezéstől eltérően folyósítandó előirányzatfelhasználási keret eltérés kiutalásának és visszapótlásának ütemezését havi bontásban az eltérés jellegének megfelelő (előrehozásnál +, visszapótlásnál —) előjel feltüntetésével ezer Ft-ban kell beírni. Az időarányostól eltérő előrehozások és visszapótlások összegének soronként 0-ra kell zárni.

Source: https://magyarkozlony.hu/hivatalos-lapok/4377d7552bf31c4a51a95c4d7b3976ad62b6127e/dokumentumok/4e30c19f23999a365a1271ead1b2b44294f8eb96/letoltes